71c860f1e4b059406fc71ce2d3b4b028

Hej -

Her på det seneste har jeg følt mig blå, og generelt har haft det rigtig dårligt. Jeg har venner, skolen kører som den skal og jeg har ingen god grund til at have det på den her måde. Familien kører også perfekt, og jeg har ikke aldrig haft en svær barndom - tværtimod, har vi altid haft det godt, mentalt, fysisk og (meget) økonomisk.

Jeg går på efterskole til dagligdagen, og det er ikke lige min ting. Jeg nyder det ikke, men heldigvis er der ikke lang tid tilbage. Jeg ved ikke om det her er grunden til at jeg føler mig nede, men det tror jeg næppe på.

Jeg kan rigtig godt lide at ryge hash og skunk i fritiden, og når jeg er hjemme i weekenden ryger vi en eller to gange. Jeg ved ikke om hash har en bivirkning på mit mentale helbred, men føler at det gavner mere end det skader.

Rent socialt har jeg ikke et stort behov. Jeg har talt med en rådgiver om det her, fordi det er faktisk noget der pisser mig godt ud grundigt af. Jeg har ikke et behov for at snakke med mennesker, og dette gør mig åbenbart 'mystisk' og derfor vil folk gerne snakke med mig - i følge rådgiveren. Derfor er efterskole sygt stramt for mig, rent socialt.

  
Er det normalt for unge at føle sig sådan her til tider, trods et godt liv? Eller er det fordi efterskole ikke er for mig og det pirrer mig uden jeg ligger mærke til det? 

Jeg er fucking træt af det her lort.

 
Føler mig blå - uden grund.
===========================


ungzone.dk
2019.43

Hey du! 

Jeg kan godt forstå,
at du er træt af den her situation. Det er virkelig ærgerligt, at du skal gå
rundt og have det sådan. 

Det er helt normalt,
at man kan have dårlige dage, hvor man bare er nede uden nogen speciel grund.
Men som jeg læser dit brev, så har du haft det sådan i et stykke tid. Derfor er
det godt at stoppe op og se, hvad der kan være galt.

Du åbner selv op
for, at det kunne være det faktum, at du ryger hash og skunk. Hash påvirker
særligt unges psyke, så det er ikke sundt at ryge det. Men jeg bider dog mere
mærke til, at du selv skriver, at det føles som om, at det hjælper. Lidt
ligesom alkohol kan få nogle til at "glemme" deres problemer for en
stund, så gør hash og skunken måske det samme for dig? Men det er lidt ligesom
at tisse i bukserne - det føles måske rart her og nu, men det løser ikke det
grundlæggende problem.

Jeg bider særligt
mærke til, at du skriver, at efterskole ikke lige er din ting og, at du ikke
har et stort behov for at være socialt. Din nedtrykthed skyldes måske, at du er
lidt for overstimuleret rent socialt. Nogle mennesker har brug for mere tid for
sig selv, så de kan lade op og få mere energi, end andre. Det betyder ikke, at
man ikke er et socialt væsen eller at man er forkert på den - man har bare et
andet behov end andre. Så måske du ikke rigtigt kan få lov til at være for dig
selv på efterskolen, og derfor kommer den her nedtrykthed? 

Jeg tænker, at du
måske skal prøve at snakke med rådgiveren eller en lærer. Hvis du synes, at det
jeg skriver giver mening, så kan du prøve at aftale med dem om, hvordan du kan
få lov til at afskærme dig lidt i løbet af hverdagen på efterskolen.   

Hvis du slet ikke kan følge det, som jeg har skrevet, så vil jeg alligevel råde
dig til at finde en voksen at snakke med. En som du kan tale fortroligt med, og
som kan hjælpe dig til at finde ud af, hvad der så kunne lægge bag din
nedtrykthed. Det kunne være din lærer, det kunne være dine forældre, det kunne
være din læge eller en helt fjerde - det er bare vigtigt, at du ikke står alene
med det.   

Derudover vil jeg ikke sidde her og give dig en løftet pegefinger, fordi du
ryger. Men jeg synes, at du skal reflektere lidt over, hvorfor du ryger, og at
der måske i stedet skal bruges tid og fokus på at bearbejde de dybere
problematikker :-) 

Jeg håber, at du kan
bruge mit svar! Al held og lykke herfra! :) 


VH.  
Gustav

 